Μάρκους Ντένμον

Ο Μάρκους Έντουαρντ Ντένμον II (Κάνσας Σίτι (Μιζούρι), 20 Μαρτίου 1990) είναι Αμερικανός επαγγελματίας παίκτης καλαθοσφαίρισης. Με ύψος 1,91 μέτρα αγωνίζεται ως σούτινγκ γκαρντ για το Περιστέρι. Έπαιξε για το Πανεπιστήμιο του Μιζούρι. Ήταν στο 59 του NBA Ντραφτ του 2012, επιλεγμένος από τους Σαν Αντόνιο Σπερς. Τη σεζόν 2017-18, αγωνίστηκε στον Παναθηναϊκό.

Λύκειο 
Στην τελευταία σεζόν του στην προπαρασκευαστική Ακαδημία Χόγκαν είχε μέσο όρο 28,5 πόντους και 5,8 ριμπάουντ, ενώ οδήγησε το σχολείο του στο τοπικό πρωτάθλημα Class 3.  Κέρδισε το βραβείο DiRenna του 2008 ως κορυφαίος φοιτητής του λυκείου Kansas City.

Κολέγιο 
Ο Denmon δεσμεύτηκε με το Πανεπιστήμιο του Μιζούρι στις 20 Αυγούστου 2007. 

Τα δύο πρώτα έτη ξεκινούσε ως αλλαγή, ενώ το τρίτο ήταν βασικός στους 33 από τους 34 αγώνες, έχοντας μέσο όρο 16,9 πόντους ανά αγώνα, κερδίζοντας τις ατομικές διακρίσεις: All-Big 12 First Team, NABC All-District, και All-District honors της Αμερικάνικης Ένωσης Δημοσιογράφων Καλαθοσφαίρισης. 

Στις 3 Αυγούστου 2011 ανακοινώθηκε η συμμετοχή του με την Εθνική ομάδα των ΗΠΑ στην Πανεπιστημιάδα του ίδιου έτους. 

Στο τέταρτο έτος του, είχε μέσο όρο 17,7 πόντους και 5 ριμπάουντ ανά παιχνίδι. Ήταν επίσης φιναλίστ για το βραβείο John R. Wooden. 

Με 107 νίκες, συμμετείχε σε μια τετράδα φοιτητών οι οποίοι χάρισαν περισσότερες νίκες από κάθε άλλη τετραετία στην ιστορία του Πανεπιστημίου τους.

Επαγγελματική σταδιοδρομία

Ευρώπη 
Στις 25 Ιουλίου 2012, υπέγραψε συμβόλαιο ενός έτους με την γαλλική Ελάν Σαλόν.  Στις 5 Οκτωβρίου 2012, υπέστη κάταγμα στο εναρκτήριο παιχνίδι της σεζόν. Μετά από χειρουργική επέμβαση, επέστρεψε στην ενεργό δράση στις 26 Ιανουαρίου 2013. Τον επόμενο χρόνο υπέγραψε με την τουρκική Τόφας.  

Στις 16 Αυγούστου 2014, υπέγραψε με την ιταλική Μπρίντιζι. 

Στις 3 Αυγούστου 2015 επέστρεψε στην Τουρκία για την Μπουγιούκσεχιρ. 

Στις 27 Σεπτεμβρίου 2016 μεταγράφηκε στην επίσης τουρκική Γκαζιάντεπ. 

Στις 12 Ιουλίου 2017, συμφώνησε για συμβόλαιο διάρκειας δύο ετών (1+1) με τον Παναθηναϊκό.  Κατέκτησε το Πρωτάθλημα Ελλάδας με τους πράσινους, νικώντας τον Ολυμπιακό με 3-2 στη σειρά των τελικών. Στις 25 Ιουνίου 2018, ο σύλλογος επέλεξε να ανανεώσει τη συνεργασία για την επόμενη σεζόν, ωστόσο τελικά αγοράστηκε από την κινεζική Ζεζιάνγκ Γκόλντεν Μπουλς ένα μήνα αργότερα. 

Στις 24 Φεβρουαρίου 2022, συμφώνησε με την τούρκικη Πέτκιμ. Με την τουρκική ομάδα, μέτρησε 12 πόντους, 2.6 ριμπάουντ και 1.9 ασίστ σε 7 αγώνες πρωταθλήματος.  

Στις 6 Ιουλίου 2022, ανακοινώθηκε η μονοετής συμφωνία του με το Περιστέρι. Στις 23 Οκτωβρίου 2022, πέτυχε 27 πόντους στο παιχνίδι του Περιστερίου κόντρα στην ΑΕΚ και σημείωσε ατομικό ρεκόρ καριέρας στο ελληνικό πρωτάθλημα.

Κίνα 
Στις 25 Ιουλίου 2018,  υπέγραψε με την κινεζική ομάδα Ζεζιάνγκ Γκόλντεν Μπουλς.

Στις 10 Σεπτεμβρίου 2020, συμφώνησε με τους Σανγκάη Σαρκς, συνεχίζοντας στο πρωτάθλημα της Κίνας.

Στις 22 Ιανουαρίου 2022, συμφώνησε με τους Μπεϊτζίν Ρόιαλ Φάιτερς, αλλά αποχώρησε ένα μήνα αργότερα.

Δικαιώματα NBA 
Στις 28 Ιουνίου 2012 επιλέχθηκε στο νούμερο 59 του NBA Ντραφτ από τους Σαν Αντόνιο Σπερς, οι οποιοι διατήρησαν τα δικαιώματά του μέχρι τις 23 Σεπτεμβρίου 2016, οπότε και παραιτήθηκαν αυτών.

Στατιστικά σταδιοδρομίας

Ευρωλίγκα

Τίτλοι

Συλλογικοί

Παναθηναϊκός 

 Πρωτάθλημα Ελλάδας: (2018)

Προσωπική ζωή 
Στις 7 Δεκεμβρίου 2010, ο ξάδερφος του Denmon, Μάριον, γνωστός ως "Lil Daddy", πέθανε τρεις μέρες μετά από επίθεση με όπλο που δέχτηκε ενώ οδηγούσε σε ένα αυτοκίνητο.

Παραπομπές

Εξωτερικοί σύνδεσμοι 
    
 Ο Μάρκους Ντένμον στο euroleague.net 
 Ο Marcus Denmon στο legabasket.it  
 Marcus Denmon στο lnb.fr  
 Ο Μάρκους Ντένμον στο mutigers.com 
 Marcus Denmon στο tblstat.net

Αμερικανοί καλαθοσφαιριστές
Σούτινγκ γκαρντ
Πόιντ γκαρντ
Καλαθοσφαιριστές ΠΑΟ
Καλαθοσφαιριστές Νιου Μπάσκετ Μπρίντιζι
Καλαθοσφαιριστές Γκαζιαντέπ
Καλαθοσφαιριστές Ελάν Σαλόν
Καλαθοσφαιριστές Τόφας ΣΚ
Ξένοι καλαθοσφαιριστές στην Ελλάδα
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας
Καλαθοσφαιριστές κινεζικών συλλόγων
Pages with unreviewed translations